Title: Daňové riaditeľstvo SR
Author: Ing. Bursová Marta
Last saved by: spano
Company: Daňové riaditeľstvo SR BB

Úvod
       
     Informáciu o stave a vymáhaní daňových nedoplatkov k 30.6.2003 predkladá Ministerstvo financií SR na základe uznesenia vlády SR č. 584 zo dňa 7.7.1999 s cieľom  poskytnúť súhrnnú informáciu o stave a vývoji vymožiteľných daňových nedoplatkov za sledované obdobie.
       Materiál poskytuje informáciu o stave daňových a colných nedoplatkov, o výške vymožených daňových a colných nedoplatkov, o spôsoboch daňového a colného exekučného konania, ako aj o podmienkach, za akých boli nedoplatky vymožené. 

	1. Vývoj daňových  a  colných nedoplatkov za roky 1993–2002              (k 30.6.2003) v porovnaní s vývojom príjmov štátneho rozpočtu z daní a cla

	Daňové a colné nedoplatky je statický údaj, t.j. údaj, ktorý k určitému časovému okamihu zahŕňa aktuálny stav (v predkladanej správe k 30.6.2003). Nasledujúca tabuľka obsahuje údaje o celkových nedoplatkoch, príjmoch štátneho rozpočtu z daní a cla,  vymožených nedoplatkoch a úspešnosti výberu daní a cla v rokoch 1993 – 2002. Ďalšia tabuľka uvádza osobitne údaje o celkových nedoplatkoch za I. polrok 2003. 

Rok

Príjmy ŠR z daní a cla v mld. Sk v danom roku

Výška daňových a colných nedoplatkov - kumulatívne

Nárast nedoplatkov v mld. Sk k 31.12. 
daného roka

Z toho:

Vymožené nedoplatky v mld. Sk

Z toho:

Úspešnosť výberu daní a cla v %

| | | | Nedoplatky na daniach v mld. Sk | Nedoplatky na cle v mld. Sk | | Daňové v danom roku | Colné v danom roku |
1993 | 86,7 | 15,9 | 1,3 | 1,3 | 0,0 | 2,3 | 2,3 | - | 98,5%
1994 | 110,6 | 19,2 | 3,3 | -0,8 | 4,1 | 3,1 | 3,1 | - | 97,1%
1995 | 136,4 | 22,4 | 3,2 | 3,9 | -0,7 | 6,8 | 6,1 | 0,7 | 97,7%
1996 | 140,1 | 25,5 | 3,1 | 3,6 | -0,5 | 7,0 | 6,3 | 0,7 | 97,8%
1997 | 145,5 | 32,5 | 5,8 | 6,2 | -0,4 | 9,7 | 8,9 | 0,8 | 96,2%
1998 | 153,0 | 44,0 | 11,5 | 11,1 | 0,4 | 12,2 | 11,9 | 0,3 | 93,0%
1999 | 160,4 | 56,4 | 12,4 | 12,1 | 0,3 | 18,3 | 16,9 | 1,4 | 92,8%
2000 | 173,8 | 67,5 | 11,1 | 10,9 | 0,2 | 16,9 | 16,6 | 0,3 | 94,0%
2001 | 165,0 | 74,7 | 7,2 | 5,7 | 1,5 | 15,7 | 15,4 | 0,3 | 95,8%
2002 | 188,9 | 81,3 | 6,6 | 6,4 | 0,2 | 13,8 | 13,6 | 0,2 | 96,6%

Rok | Príjmy ŠR z daní a cla v mld. Sk v danom roku | Výška daňových a colných nedoplatkov - kumulatívne | Nárast nedoplatkov v mld. Sk k 31.12. daného roka | Z toho: | Vymožené nedoplatky v mld. Sk | Z toho: | Úspešnosť výberu daní a cla v %
| | | | Nedoplatky na daniach v mld. Sk | Nedoplatky na cle v mld. Sk | | Daňové v danom roku | Colné v danom roku |
2003      (k 30.6.) | 89,2 | 84,6 | 3,3 | 3,4 | -0,1 | 5,9 | 5,8 | 0,1 | 96,4%

	Daňové a colné nedoplatky od roku 1993 do 30.6.2003 dosiahli kumulatívne 84,6 mld. Sk. Úspešnosť výberu daní a cla bola v roku 2002 96,6 % a v I. polroku 2003 bola 96,4 %. 

	2. Stav a vymáhanie daňových nedoplatkov

	Daňové riaditeľstvo SR eviduje k 30.6.2003 daňové nedoplatky v celkovej výške 78,4 mld. Sk, z toho 43,2 mld. Sk je nevymožiteľných daňových nedoplatkov. 
     	Objem vymožiteľných daňových nedoplatkov, tzv. živých daňových nedoplatkov, je evidovaný daňovou správou  k 30.6.2003 vo výške 35,2 mld. Sk. Vymožiteľné daňové nedoplatky sú nedoplatky, u ktorých daňová správa môže konať, t.j. vymáhať ich a pri existencii majetku, ktorý je možné postihnúť exekúciou, aj vymôcť. Prírastok daňového nedoplatku za obdobie 30.06.2002 až 30.6.2003 v absolútnej čiastke dosiahol  výšku 1,8 mld. Sk. 

 Vývoj daňových nedoplatkov                                                                     v mld. Sk  

Rok | K 31.12.2001 | K 30.06.2002 | Nárast DN    I. polrok 2002 | K       31.12.2002 | K     30.06.2003 | Nárast DN I.polrok 2003 | Nárast DN 30.06.03/30.06.02
Vymožiteľné daňové nedoplatky | 30,2 | 33,4 | 3,2 | 34,1 | 35,2 | 1,1 | 1,8
Nevymožiteľné daňové nedoplatky | 10,7 | 11,1 | 0,4 | 12,5 | 12,5 | 0 | 1,4
Daňové nedoplatky  prihlásené do konkurzného a vyrovnávacieho konania | 27,7 | 27,1 | -0,6 | 28,4 | 30,7 | 2,3 | 3,6
SPOLU | 38,4 | 38,2 | -0,2 | 40,9 | 43,2 | 2,3 | 5
CELKOM | 68,6 | 71,6 | 3 | 75 | 78,4 | 3,4 | 6,8

2.1. Príčiny vzniku daňových nedoplatkov
 
     Daňové nedoplatky je problém ekonomiky každého štátu. Je to prirodzený efekt, ktorý vyplýva z protikladov, kde na jednej strane je snaha štátnych orgánov vybrať čo najvyššiu možnú daň a tak naplniť štátny rozpočet a na strane druhej neochota alebo neschopnosť daňových poplatníkov plniť si svoj peňažný záväzok.
 
     Príčinou vzniku daňových nedoplatkov je nezaplatenie dane, ktoré v zásade môžeme rozdeliť na dve skupiny:
 
•	neúmyselné nezaplatenie, ku ktorému dochádza z dôvodu nedostatku finančných 
  prostriedkov, a to v dôsledku najmä týchto príčin:
      
      -         nepriaznivej finančnej a platobnej situácie daňových subjektov, 
      -         zlej platobnej disciplíny daňových subjektov vo vzájomných obchodných  
      vzťahoch a z toho vyplývajúca druhotná platobná neschopnosť
      -         zlyhania podnikateľských zámerov
      -         straty odbytísk a problémy s hľadaním nových
-	nízkej vymáhateľnosti práva pri vymáhaní pohľadávok

•        úmyselné nezaplatenie dane, t.j. neochota zaplatiť daň, ktorá môže spočívať:
-	v ekonomických príčinách, a to v získaní finančných prostriedkov bez adminis- 
            tratívnej náročnosti i napriek tomu, že výška sankcií a penále je v absolútnej sume 
            vyššia ako úrok z úveru
-	v mimoekonomických príčinách, ktoré spočívajú v nutnosti transparentnosti použitia 
      verejných financií a vo zvýšení účasti daňových subjektov na použití prostriedkov    
      verejných financií
 
     Vo všeobecnosti hlavnými príčinami narastania daňových nedoplatkov je finančná a platobná disciplína daňových subjektov,  ktorú sprevádza druhotná platobná neschopnosť  daňových subjektov. Poznatky a  skúsenosti  z praxe  na daňových  úradoch však  potvrdzujú,  že  rast  daňových nedoplatkov je v niektorých prípadoch aj odrazom vedomého sa vyhýbania plateniu daní.

2.2. Štruktúra vymožiteľných daňových nedoplatkov
 
     Štruktúra evidovaných daňových nedoplatkov pozostáva z daňových nedoplatkov tzv. starej daňovej sústavy, kde k 30.6.2003 eviduje daňová správa 1 667 mil. Sk a nedoplatkov evidovaných na daniach tzv. novej daňovej sústavy, platnej od 1.1.1993, kde výška nedoplatkov predstavuje sumu 33 548 mil. Sk. Nedoplatky na daniach starej daňovej sústavy predstavujú 4,7 % z celkovej výšky 35 215 mil. Sk a nedoplatky novej daňovej sústavy predstavujú 95,3 %.

     Údaj o náraste daňových nedoplatkov pozostáva z hodnôt:

•        neuhradených platieb dane z bežných daňových povinností na základe  priznanej dane 
       po podaní daňového priznania
•       neuhradeného  vyrubeného   rozdielu   dane   po  kontrole,   ktorá   sa   viaže  prevažne 
      k predchádzajúcim kontrolovaným zdaňovacím obdobiam
•       neuhradením  sankcií  (pokuty,  penále,   zvýšenie  dane,  úroky),  z  ktorých  sa penále 
      zvyšujú  s  dĺžkou  oneskorene  uhrádzaných  daňových  povinností  v prevažnej miere       
      splatných v predchádzajúcich rokoch  

 
2.3. Vymožiteľné daňové nedoplatky podľa jednotlivých druhov daní
. 
     Z evidovaného stavu 35,2 mld. Sk  vymožiteľných daňových nedoplatkov je  na daniach  evidovaných 21,8 mld. Sk a na sankciách 13,4 mld. Sk daňových nedoplatkov.  

Stav vymožiteľných daňových nedoplatkov podľa jednotlivých druhov daní

Druh dane

Nedoplatok k 31.12.2002 
v mil. Sk

Nedoplatok k 30.6.2003 v mil. Sk

Nárast + 
Pokles -

DPFO | 5 837 | 5 927 | 90
DPPO | 8 046 | 7 391 | -655
DP vyberané zrážkou | 58 | 21 | -37
DPH | 16 524 | 16 813 | 289
SD | 828 | 1 273 | 445
Cestná daň | 222 | 277 | 55
Majetkové dane | 1 477 | 1 789 | 312
Pokuty z daň. kontroly | 76 | 57 | -19
SPOLU nové dane | 33 068 | 33 548 | 480
Dane platné do 31.12.1992 | 1 052 | 1 667 | 615
SPOLU | 34 120 | 35 215 | 1 095
 
     Vymožiteľné daňové nedoplatky oproti rovnakému obdobiu uplynulého roka zaznamenali  priaznivý  vývoj, keď nárast  za  I. polrok  2003  poklesol oproti nárastu za I. polrok 2002  v absolútnej výške o 2,1 mld. Sk. Najvyšší podiel na raste daňových nedoplatkov majú spotrebné dane, u ktorých nedoplatky vzrástli o 445 mil. Sk. Priaznivý trend nárastom iba o  289 mil. Sk zaznamenal vývoj daňového nedoplatku na DPH oproti nárastu vo výške  1 262 mil. Sk za rovnaké obdobie uplynulého roku.
      Vykazovaním výšky daňových nedoplatkov podľa jednotlivých druhov daní  daňová správa SR posudzuje  riziko možnosti vzniku daňových nedoplatkov u jednotlivých daní.    Daň z pridanej hodnoty je daňou, ktorá sa svojou výškou 16 813 mil. Sk  podieľa na celkovej výške vymožiteľného daňového nedoplatku 47,7 % a  z hľadiska možnosti vzniku daňového nedoplatku je posudzovaná ako vysoko riziková daň.

Druh | Vymožiteľný daňový nedoplatok v mil. Sk | Z toho
| | Na daniach | Na sankciách
DPFO | 5 927 | 3 920 | 2 007
DPPO | 7 391 | 5 409 | 1 982
DP vyberané zrážkou | 21 | 10 | 11
DPH | 16 813 | 10 231 | 6 582
SD | 1 273 | 428 | 845
Cestná daň | 277 | 224 | 53
Majetkové dane | 1 789 | 845 | 944
Pokuty z daň. kontroly | 57 | 0 | 57

SPOLU
Nové dane

33 548

21 067

12 481

Dane platné do 31.12.1992 | 1 667 | 758 | 909
SPOLU | 35 215 | 21 825 | 13 390
 Štruktúra vymožiteľných daňových nedoplatkov na daniach a sankciách

Zo stavu vymožiteľných  daňových  nedoplatkov, evidovaných k  30. 6. 2003  vo  výške 35 215 mil. Sk  podiel nedoplatkov na daniach predstavuje 61,98 % a podiel na sankciách 38,02 %. 
Vo vzťahu k celkovým príjmom, kde predpisy na daniach prestavujú cca 95 % a predpisy na sankciách 5 % ročne  je možné konštatovať, že  disciplína subjektov  u platenia sankcií je veľmi nízka. Príčinou pomerne vysokého daňového nedoplatku na sankciách je penalizácia dlhodobých neplatičov, u ktorých vo väčšine prípadov nie je predpoklad vymoženia dlžnej sumy, a to najmä na daniach s neohraničenou dobou penalizácie /napr. DPH/. 

2.4. Daňové nedoplatky v členení podľa právnej formy

	 Za I. polrok 2003 bol zaznamenaný najvyšší nárast na nedoplatkoch na daniach u právnej formy spoločnosť s ručením obmedzeným vo výške 1 128 mil. Sk a u sankcií taktiež u právnej formy spoločnosť s ručením obmedzeným vo výške 543 mil. Sk. Právna forma spoločnosť s ručením obmedzeným sa podieľala na celkovom výbere daní 39,5 % a úspešnosť výberu u tejto právnej formy v I. polroku 2003 bola 94,6 %. Najnižšia úspešnosť výberu bola zaznamenaná v I. polroku 2003 u právnej formy družstvá, a to 91,7 %. 
 v mil. Sk
Právna forma | Nedoplatok k 30.6.2003 | Nedoplatok k 31.12.2002 | Nárast + / pokles -
| na daniach | na sankciách | na daniach | na sankciách | na daniach | na sankciách
s.r.o. | 24 028 | 13 210 | 22 900 | 12 667 | 1 128 | 543
a.s. | 15 999 | 6 612 | 14 984 | 6 316 | 1 015 | 296
Štátne podniky | 1 134 | 747 | 1 168 | 733 | - 34 | 14
FO nezapísané v obch. reg. | 6 004 | 4 095 | 5 652 | 3 934 | 352 | 161
FO zapísané v obch. reg. | 872 | 602 | 870 | 598 | 2 | 4
Družstvá | 1 310 | 721 | 1 253 | 674 | 57 | 47
Ostatné | 2 126 | 921 | 2 300 | 954 | - 174 | - 33
SPOLU | 51 473 | 26 908 | 49 127 | 25 876 | 2 346 | 1 032

Právna forma (KPF)

Výber daní podľa právnych foriem za I. polrok 2003 
(v mil. Sk)

Podiel výberu daní podľa právnych foriem k celkovému výberu dane  
 (v %)

Nárast daň. nedoplatku za I. polrok 2003
 (v mil. Sk)

Podiel nárastu daň. nedoplatkov za I. polrok 2003 k ich celkovému nárastu podľa jednotlivých právnych foriem  (v %)

Úspešnosť výberu      (v %)

fyzická osoba (101,102) | 6 879 | 9,2% | 519 | 15,4% | 93,0%
s.r.o. (112) | 29 358 | 39,5% | 1 671 | 49,5% | 94,6%
akciová spoločnosť (121) | 29 259 | 39,3% | 1 311 | 38,8% | 95,7%
Družstvo (205) | 1 144 | 1,5% | 104 | 3,1% | 91,7%
štátny podnik (301) | 1085 | 1,5% | -20 | -0,6% | -
ostatné druhy právnych foriem | 6 659 | 9,0% | -207 | -6,1% | -
SPOLU | 74 384 | 100,0% | 3 378 | 100,0% | 95,7%
Pozn. celkový výber daní nie je znížený o vratky nadmerných odpočtov DPH a vrátenie dane pri spotrebných daniach.

2.5. Daňové nedoplatky odpísané s následkom zániku 
  
     Daňová správa SR kumulatívne odpísala k 30.6.2003 s následkom zániku daňové nedoplatky vo výške 1 992,4 mil. Sk, čo je oproti stavu vykazovanému k 31.12.2002  viac 
o 449,4 mil. Sk.  Takto postupovala daňová správa v tých prípadoch, keď  po vykonanej likvidácii daňového subjektu tento bol vymazaný z obchodného registra, alebo ak daňový subjekt fyzická osoba zomrel a z jeho majetku nebolo možné uhradiť daňový nedoplatok. 
 
     Najvyšší nárast odpísaných daňových nedoplatkov, a to vo výške o 307 mil. Sk, nastal u spôsobu odpísania podľa § 65a ods. 2 písm. c) na základe právoplatného uznesenia súdu o zamietnutí návrhu na vyhlásenie konkurzu pre nedostatok majetku.

2.6. Legislatívne opatrenia na zníženie evidovaného stavu daňových nedoplatkov
 
    Legislatívne zmeny sprísňujú kritériá  prostredia potenciálneho rizika  vzniku daňového nedoplatku. 

     V pripravovanej novele zákona o správe daní a poplatkov (je v schvaľovacom procese) sa k zníženiu daňových nedoplatkov  navrhuje:
-  sprísniť podmienky povolenia odkladu platenia dane alebo platenia dane v splátkach, ako aj 
   sankcie za nesplnenie podmienok určených v rozhodnutí  o povolení odkladu platenia dane 
   alebo v rozhodnutí o povolení platenia dane v splátkach
-   uzákoniť povinnosť správcu dane podať návrh na vyhlásenie konkurzu na daňový subjekt,  
    ktorý je v omeškaní s platením dane     viac ako 6 mesiacov odo dňa splatnosti dane         
–  zmena  ustanovenia § 93 ods. 2, ktorá spočíva v tom, že daňová správa výťažok z daňovej 
  exekúcie nebude musieť  smerovať na ostatných   záložných veriteľov, ktorí sú i v poradí za 
  ním

        V oblasti daňových nedoplatkov novela zákona č. 511/1992 Zb. umožní:
-    započítanie pohľadávok
-     postúpenie   pohľadávok   tretej   osobe so 100% majetkovou účasťou štátu (Slovenská   konsolidačná, a.s.), čo   predpokladá   zníženie   evidovaného   stavu nedoplatkov,  ale  znamená  len  čiastočný  prínos do štátneho rozpočtu, keďže postúpenie    
    pohľadávok bude vykonávané za odplatu.

2.7. Vymáhanie daňových nedoplatkov 
 
        V I. polroku 2003 boli na základe úkonov  uskutočnených správcom dane a preúčtovaním nadmerných odpočtov dane z pridanej hodnoty, spotrebných daní a preplatkov na daniach  znížené vymožiteľné daňové nedoplatky o 5,8 mld. Sk.
 
      Ak vychádzame zo skutočnosti, že všetky platby, ktoré boli poukázané na účet správcu dane, sú príjmom ŠR, vrátením oprávneného nároku na nadmerný odpočet dane z pridanej hodnoty alebo iného daňového  preplatku  daňovému subjektu  sa zníži príjem ŠR z titulu daňových príjmov. Ak sú však u daňového subjektu evidované daňové nedoplatky zákon umožňuje správcovi dane vzniknutým nadmerným odpočtom či inými daňovými preplatkami  uhradiť prípadný  daňový nedoplatok. To znamená, že príjem ŠR sa z tohto dôvodu  nezvýši o celú sumu 5,8 mld. Sk, ale len o časť sumy. Z hľadiska zvýšenia  príjmov štátneho rozpočtu reálne zvýšenie príjmov štátneho rozpočtu nastane vo výške 1,7 mld. Sk, t.j. na základe sumy, ktorá bola  vymožená  v daňovom exekučnom konaní, zaplatená na základe úkonov na zabezpečenie daňových pohľadávok, úkonov na vybratie dane a úkonov uskutočnených na prihlásenie daňových pohľadávok do iných konaní, okrem preúčtovania.  

Členenie vymoženého daňového nedoplatku k 30.6.2003
Na základe úkonov: | Vymožená/zaplatená suma v tis. Sk
Zabezpečenie daňových pohľadávok (záložné právo, zabezpečovacie príkazy, predbežné opatrenia) | 754 304
Úkony na vybratie dane (výzva na zaplatenie § 58a) | 311 911
V daňovom exekučnom konaní (rozhodnutie o začatí DEK, daňové exekučné výzvy, daňové exekučné príkazy) | 503 117
Vymožené iným spôsobom (preúčtovanie nadmerných odpočtov DPH, vratiek spotrebných daní, preúčtovanie preplatkov iných druhov daní, ostatné) | 4 101 096
V iných konaniach (konkurzy a vyrovnania, dedičské konanie, likvidácie, súdny exekútor) | 134 998
S P O L U za  DR SR | 5 805 426

      Daňová správa k 30.6.2003 vydaním rozhodnutia o začatí daňového exekučného konania  začala vymáhať daňové nedoplatky v 8 475 prípadoch vo výške 4 042 mil. Sk a z dôvodu, že to daňový informačný systém neumožňuje, neeviduje, v koľkých prípadoch z nich bolo v priebehu I. polroku 2003 zmarené začaté daňové exekučné konanie tým, že bol na daňového dlžníka vyhlásený konkurz, počas ktorého  nie je možné vykonávať exekúciu na majetok patriaci do podstaty. Daňová správa SR  prihlásila v I. polroku 2003 do konkurzných konaní daňové pohľadávky v celkovej výške 3 056 mil. Sk. Za vyššie uvedené obdobie boli v konkurzoch uspokojené daňové pohľadávky vo výške 123 mil. Sk.

         Kumulovane od roku 1993 do 30.6.2003 vymohla daňová správa SR v absolútnej čiastke 106,9 mld. Sk, čo predstavuje 75,2 % z vymožiteľných daňových nedoplatkov, ktoré vznikli v uvedenom období. Prehľad o vývoji vymožených daňových nedoplatkov poskytuje tabuľka.

  
Vývoj vymožených daňových nedoplatkov
                                          v jednotlivých rokoch                                                                                 	                                                                   v mld. Sk
Rok | 1993 | 1994 | 1995 | 1996 | 1997 | 1998
Vymožené daňové nedoplatky | 2,3 | 3,1 | 6,1 | 6,3 | 8,9 | 11,9

1999 | 2000 | 2001 | 2002 | I. polrok 2003 | SPOLU
16,9 | 16,6 | 15,4 | 13,6 | 5,8 | 106,9

     Najvyššiu sumu  daňových nedoplatkov vymohla daňová správa v roku 1999 vo výške 16,9  mld. Sk. Od tohto roku  suma vymožených daňových nedoplatkov v bežnom roku klesá, a to v dôsledku nedostatku majetku u daňových dlžníkov, na ktorý možno začať daňové exekučné konanie,  ako aj  zmien  v legislatíve, ktoré čiastočne zrovnoprávnili a čiastočne znevýhodnili správcu dane s inými veriteľmi pri výkone exekúcie (výkon dražby pri existencii záložného práva iných veriteľov k draženému majetku ) 

     Úspešnosť vymáhania nie je priamo úmerná počtu uskutočnených úkonov, ale závisí od existencie exekúciou postihnuteľného majetku, ktorý musí exekútor prácne zisťovať, keďže zatiaľ neexistuje prepojenie registrov s orgánmi, ktoré vedú evidenciu majetku (kataster nehnuteľností, dopravná polícia a pod.). Daňové exekučné konanie má stále vysokú pracnosť, čo kladie vysoké nároky na množstvo živej práce.

      Podrobnejší prehľad o počte uskutočnených úkonov, vymáhaných, zaplatených a vymožených  daňových nedoplatkoch v daňovom exekučnom konaní  k 30.6.2003 je uvedený v tabuľke v prílohe č. 1. 

     V roku 2003 boli pre jednotlivé pracoviská DR SR a z ich pozície až na jednotlivé daňové úrady stanovené záväzné smerné čísla vo vymáhaní daňových nedoplatkov. Ich plánovaná výška určená pre jednotlivé pracoviská, ich skutočné naplnenie, ako aj percentuálne plnenie alikvotného plánu k 30.06.2003  sú vcelku priaznivé, a to 62,4 % oproti rovnakému obdobiu roku 2002, kedy percentuálne plnenie dosiahlo iba 45,5 %. Uvedené podporuje i  názor prezentovaný zástupcami misie MMF, že pre štát je najefektívnejším  spôsobom vymáhania vymáhanie daňových nedoplatkov daňovou správou.

           3. Stav a vymáhanie colných nedoplatkov

Štruktúra a vývoj colných nedoplatkov (pohľadávok) Colnej správy k 30.6.2003
Colné nedoplatky evidované Colným riaditeľstvom SR k 30.6.2003 boli vo výške 6,2 mld. Sk. Celková výška colných nedoplatkov (pohľadávok) v porovnaní s rovnakým obdobím roku 2002 zaznamenala nárast o 298 128 tis. Sk. V porovnaní so stavom colných nedoplatkov k 31.12.2002 Colné riaditeľstvo SR zaznamenalo v I. polroku 2003 pokles colných nedoplatkov o 98 367 tis. Sk a v tomto období sa podarilo znížiť stav pohľadávok po lehote splatnosti o 168 774 tis. Sk. Príloha č. 2 obsahuje vývoj colných nedoplatkov od 31.1.2002 do 30.6.2003.     

| | | | | | v tis. Sk
Ukazovateľ | 30.06.2002 | 31.12.2002 | 30.06.2003 | Nárast 31.12.2002/   30.06.2002 | Nárast 30.06.2003/     31.12.2003 | Nárast 30.06.2003/     30.06.2002
Pohľadávky v lehote splatnosti (odklad platenia cla a povolenie splátok) | 24 029 | 22 321 | 92 728 | -1 708 | 70 407 | 68 699
Pohľadávky po lehote splatnosti | 5 901 195 | 6 299 398 | 6 130 624 | 398 203 | -168 774 | 229 429
Pohľadávky spolu | 5 925 224 | 6 321 719 | 6 223 352 | 396 495 | -98 367 | 298 128
                                                                                                                                                                                          
 	Pohľadávky v lehote splatnosti v porovnaní s rovnakým obdobím r. 2002 zaznamenali nárast v absolútnej hodnote o 68 699 tis. Sk. Obdobne aj u pohľadávok po lehote splatnosti Colné riaditeľstvo SR zaznamenalo nárast oproti r. 2002 v absolútnej hodnote o 229 428 tis. Sk. 

Colné nedoplatky tvoria nedoplatky na colnom dlhu, ktorý tvorí clo, daň z pridanej hodnoty vyberaná pri dovoze, spotrebná daň pri dovoze, dovozná prirážka a iné platby vymerané colnými orgánmi. 
Výška colných nedoplatkov (pohľadávok) podľa druhov k 30.6.2003 | v tis. Sk
| CLO | SPD | VDD | DPR | DPH | Úroky | SPOLU
v lehote splatnosti | 4 632 | 300 | 0 | 6 209 | 81 421 | 166 | 92 728
po lehote splatnosti | 561 251 | 856 309 | 2 396 | 96 703 | 2 971 788 | 1 642 177 | 6 130 624
Celkom | 565 883 | 856 609 | 2 396 | 102 912 | 3 053 209 | 1 642 343 | 6 223 352

Pohľadávky v lehote splatnosti

Pohľadávky v lehote splatnosti v zmysle Colného zákona č. 238/01 Z. z. paragrafu 414 a paragrafu 417 vzniká, ak colný úrad povolí odklad platenia sumy cla alebo zaplatenie sumy cla v splátkach.

Pohľadávky v lehote splatnosti (odklady platenia sumy cla a povolenie splátok) predstavujú k 30. 6. 2003 výšku 92 728 tis. Sk, čo v porovnaní s rokom 2002 znamená nárast v absolútnej hodnote o 68 699 tis. Sk. Výška pohľadávok jednotlivých colných úradov v lehote splatnosti (odklad platenia sumy cla a povolenie splátok) k 30. 6. 2003 je uvedená v prílohe č. 2a. Na celkovej výške pohľadávok v lehote splatnosti k 30. 6. 2003 majú najväčší podiel colné úrady: Senica, Nitra a Komárno.

Pohľadávky po lehote splatnosti

Celková výška pohľadávok po lehote splatnosti k 30. 6. 2003 vykazuje finančnú čiastku 6 130 624 tis. Sk, čo predstavuje nárast oproti porovnateľnému obdobiu minulého roku v absolútnej hodnote o 229 428 tis. Sk.
 
V prílohe č. 2b je uvedený podiel pohľadávok po lehote splatnosti jednotlivých colných úradov k 30. 6. 2003.  Z prehľadu poskytnutého Colným riaditeľstvom SR bola suma pohľadávok po lehote splatnosti za I. polrok 2003 najmenšia u týchto colných úradov: Poprad, Čierna nad Tisou a Trstená. Najvýraznejší nárast pohľadávok po lehote splatnosti zaznamenal Colný úrad Nitra, a to v hodnote 2 282 584 tis. Sk.

 	Vymáhanie colných nedoplatkov (pohľadávok)

Na vymáhanie pohľadávok colné úrady využívajú spôsoby uvedené v prílohe č. 3, ktorá obsahuje porovnanie s rokom 2002 podľa jednotlivých foriem vymáhania pohľadávok, ktorá dokumentuje, že najlepšie tri formy vymáhania v roku 2003 sú: preúčtovanie nadmerného odpočtu DPH dlžníkov, preúčtovanie z bankových záruk a vinkulácií a exekučný príkaz na prikázanie pohľadávky na peňažné prostriedky dlžníkov na účtoch vedených v bankách alebo iné pohľadávky. Uvedené prvé dve formy vymoženia pohľadávok dosahujú najväčšie percento úspešnosti.

	Pri medziročnom porovnaní výška vymožených finančných prostriedkov klesla v I. polroku 2003 v porovnaní s I. polrokom 2002 o 7,8 mil. Sk na 73 210 056 Sk, ale došlo k zvýšeniu účinnosti vymáhania colných nedoplatkov zo 41,51 % v roku 2002 na 70,49 % v roku 2003. 

V oblasti vymáhania pohľadávok je hlavnou úlohou colných úradov udržiavanie pohľadávok po lehote splatnosti na čo najnižšej úrovni. Splnenie tejto úlohy sa colné úrady snažia dosiahnuť najskôr pravidelným zasielaním výziev deklarantom a ručiteľom. V prípade neúspechu uhradenia pohľadávok sa potom pristupuje k exekúciám.

Exekučné útvary jednotlivých colných úradov vykonávali bežné činnosti, ako osobné a telefonické konania s dlžníkmi, prostredníctvom dožiadaní zisťovanie majetku dlžníkov a ďalšie administratívne úkony smerujúce k vymoženiu pohľadávok.

V ďalšej činnosti sa exekučné oddelenia v spolupráci s finančnými oddeleniami zamerali najmä na preverovanie aktuálnych adries fyzických osôb prípadne firiem, zisťovanie rodných čísiel, doručovanie doporučených zásielok atď.

V prílohách č. 3b, 3c a 3d sú uvedené prehľady pohľadávok colných úradov voči dlžníkom v konkurznom konaní od 1.1.2003 do 30.6.2003, pohľadávok colných úradov voči dlžníkom v likvidácii za rovnaké obdobie a pohľadávok voči dlžníkom v Českej republike k 30.6.2003, ako aj vymožené finančné prostriedky za sledované obdobie.